नेकपा-एमालेकी मुगु जिल्ला कमिटी सदस्य सोनाम छेजुङ लामा संविधानसभामा समानुपातिक तर्फ सो पार्टीका सभासद हुनुहुन्छ। प्राथमिक तह सम्मको शिक्षा हासिल गरेकी ५१ वर्षीया लामा २०३४ सालदेखि राजनीतिमा सक्रिय हुनुभएको हो। लामा भन्नुहुन्छ-""त्यसवेला मेरो जिल्लामा महिला बाहिरफेर हिंड्दा घृणा गर्ने गर्दथे। म ६ जना दाजु भाइकी एकमात्र वहिनी थिएँ। त्यसैले राजनीतिमा लागेर सबैलाई देखाइदिन्छु भनेर राजनीतिमा संलग्न भएँ। यसका निम्ति खास गरी ठूलो दाई सोनाम छोचेन लामाको मलाई विशेष सहयोग थियो।"" अखिल नेपाल महिला संघको केन्द्रीय सदस्य रहेकी लामा जनआन्दोलन-२मा गिरफ्तार भएर जेल पर्नुभएको थियो। यसै क्रममा काठमाडौ भोटाहिटीमा प्रहरीले कुटेर उहाँलाई घाइते बनाएको थियो र अझ पनि उहाँ घाइते अवस्थाबाट मुक्त हुनुभएको छैन। राजनीति बाहेक समाजसेवामा रुचि राख्‍ने लामा कुनै गैरसरकारी संस्थासँग भने आवद्ध हुनुहुन्न। आफ्नो राजनैतिक प्रतिवद्धता र क्रियाशीलताका कारण पार्टीले संविधानसभामा पुर्‍याएको ठान्ने सोनाम छेजुङ लामा संविधानसभामा समानुपातिक र समावेशी प्रतिनिधित्वका कुरा लिपिबद्ध गराउन, भूमिमा सबैको स्वामित्व सुनिश्चित गराउन र त्यसमा महिलाको अधिकार कायम गराउन सक्रिय रहने बताउनुहुन्छ।

झिङ्गे माछा नेफ्रोपिडा वा होमारिडा परिवारमा पर्ने समुन्द्री जीव हो। यिनिहरू मुख्यतया समुन्द्रको पिंधमा रहेका दरार तथा दुलोहरूमा बस्ने गर्छन। यिनिहरूको मांसपेशिय पुच्छर भएको लामो शरीर हुन्छ तथा अगाडी गंगटाको जस्तो पञ्जा सहित पाँच जोडी खुट्टा हुन्छन।

संयुक्त राष्ट्र खाद्य एवं कृषि संगठन संयुक्त राष्ट्र संगठनको एक विशिष्ट संस्था हो । ""सबको लागि रोटी "" भन्ने मुल नाराका साथ स्थापित यस संस्थाले आफ्ना सदस्य राष्ट्रहरुमा भोक र्निमुलिकरण गर्ने कार्य गरिरहेको छ ।

राजुः मेरो बाबा त त्यो भन्दा पनि चीसो ठाउँमा बस्नु हुन्छ। वहाँ बसेको ठाउँमा त हावा पानी मात्र हैन बोलेको बोली पनि जमेर अर्को मानिसले सुन्न सक्दैन रे।

धार्मिक क्रियाकलापका साथसाथै यस संस्थाले सामाजिक कल्याणको काम पनि गरिरहेको छ। यस संस्थाले सर्वसाधारण जनताका निम्ति घरदेखि अस्पतालसम्मै नि:शूल्क एयाम्बुलेन्स सेवा वितरण गर्दै आइरहेको छ। साथै यस भवनमा अतिथिहरुका निम्ति अतिथिकक्षहरु पनि उपलब्ध छन्।

गणेशमान सिंहको जन्म वि.सं. १९७२ साल कात्तिक २४ गते काठमाडौँको यट्खामा भएको थियो । गणेशमान, सुब्बा ज्ञानमान सिंह र सुभद्रा कुमारीका जेष्ठ सुपुत्र थिए। गणेशमान सिंह नाम राखिएको भए पनि परिवारले पुलपुल्याएर उनलाई 'हीराकाजी' भन्ने गर्थ्यो। टोल, छिमेकी र दौंतरीहरूबीच उनी दरबार स्कूलमा पाँच कक्षामा भर्ना हुनु अघिसम्म हीराकाजी कै नामले परिचित थिए। आफ्नो बाजे हरिमान र पिता ज्ञानमानको अल्पायुमा निधन भएकाले गणेशमानको लालन-पालन जेठा बाजे सरदार रत्नमानबाट भएको हो । सरदार रत्नमानको पदोन्नति हुँदै काजी र बडाकाजीसम्म भए। रत्नमान राणाकालको नामी भारदार हुनाले गणेशमान सिंहको बाल्यकाल र यौवन सम्पन्नता र ठाँटबाँठमा बितेको थियो । दरबार हाइस्कूलमा कक्षा ६ मा पढ्दा राणाका छोराछोरीलाई आदर नगरेका कारण वि.सं. १९८४ मा विद्यालयबाट निस्कासित गणेशमान बहिदारको पदमा सरकारी सेवामा प्रवेश गरे। राणाको दरबार अगाडि साइकल कुदाएका कारण पनि सिंहले सजाय भोग्नुपर्‍यो। उनको आफ्नो स्वाभिमान गिराउन नचाहने प्रवृत्तिले बहिदारको सेवा त्याग गरी उनी कोलकाता गए र सन् १९३९ मा प्रथम श्रेणीमा मेट्रिक (एसएलसी) पास गरे। त्यसपछि कोलकाता कै विद्यासागर कलेजमा विज्ञान विषयमा प्रवीणता प्रमाणपत्र तह (आईएस्सी)को अध्ययन सु्रु गरेका सिंह राजनीतिमा प्रवेश गरे।